Zvi Hirsch Kalischer

Zvi Hirsch Kalischer - germane, prononco , jide kaj , n. la 24-an de marto 1795, m. la 16-an de oktobro 1874 - estis ortodoksa germana rabeno. La klerulo esprimis opiniojn, el religia perspektivo, favore al la juda reloĝigo de la Izraela Lando, kiuj datas de antaŭ Theodor Herzl kaj la cionisma movado, kaj preparis la postan cionismon. Li estis la avo de Salomon Kalischer (1845-1924), germana juda komponisto, pianisto kaj fizikisto.

Vivo
Kalischer naskiĝis en Lissa (nun Leszno, prononco ) en la provinco Posen de la germana reĝlando Prusio. Destinita por iĝi rabeno, li ricevis sian talmudan edukadon de la renomaj rabenoj Jakobo de Lissa kaj Akiva Eger.

Post sia edziĝo li forlasis Jakobon de Lissa kaj ekloĝis en Thorn (nun Toruń), urbo ĉe la rivero Vistulo, kie li pasigis la reston de sia vivo.

En Thorn, li aktive interesiĝis pri la aferoj de la juda komunumo, kaj dum pli ol kvardek jaroj tenis la oficon de Rabbinatsverweser ("aganta rabeno"). Forta modestecoo estis elstara trajto de lia karaktero; li rifuzis akcepti ian ajn rekompencon por siaj servoj. Lia edzino, per malgranda entrepreno, provizis la mizeran vivtenon de la familio. 

La nomo Zvi Hirsh estas dulingva pleonasmo en la jida lingvo. Ĝi laŭvorte signifas "cervo-cervo" kaj estas spurebla reen al la hebrea vorto צבי cvi "cervo" kaj la germana vorto Hirsch "cervo".

Kategorio:Aŝkenazoj
Kategorio:Rabenoj